Хосе Марти
Кървава светкавица разпаря…

Превод от испански: Атанас Далчев, Александър Муратов, 1975

chitanka.info

Кървава светкавица разпаря

облака на не едно место:

корабът от трюма си отваря

беззащитни негри сто по сто.

Вятърът сакъзови дървета

кършеше, привеждаше додоле,

виждаше се как върви и крета

върволицата от роби голи.

Бурята тресеше с дива сила

людните колиби в тъмнината,

клета майка с рожбата си мила,

плачейки, премина тичешката.

Както във пустинята червено,

слънцето по пътя си небесен

тръгна и огрея постепенно

роба мъртъв, на дърво обесен.

Зърна тялото едно дете

и от жал по тези сиромаси

пред обесения се закле

да измий злодейството с кръвта си.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.